Cynnig llyfrau a argymellir yn LibrarySearch

Sut i ddod o hyd i lyfrau ac e-lyfrau

I ddod o hyd i lyfrau ac e-lyfrau:

1. Yn gyntaf, gwnewch yn siŵr eich bod wedi mewngofnodi. Cliciwch ar y ddolen **Mewngofnodi** yng nghornel dde uchaf y sgrîn i wneud hyn.
2. Rhowch gyfenw yr awdur a gair neu ddau o'r teitl yn y blwch chwilio, yna cliciwch y botwm chwilio.
3. Pan fydd eich canlyniadau’n ymddangos, defnyddiwch yr opsiynau **Addasu fy nghanlyniadau** ar ochr dde’r sgrîn fel bod eich canlyniadau yn dangos llyfrau yn unig. I wneud hyn, ewch i’r adran **Math o Adnodd**, yna cliciwch ar **Lyfrau.**
4. Efallai y bydd gan rai o'r llyfrau a restrir nifer o rifynnau. I weld pob rhifyn o lyfr, cliciwch ar y ddolen **Gweld pob fersiwn** o dan y canlyniad chwilio. Bydd y gwahanol rifynnau yn cael eu dangos ar dudalen newydd.
5. I fenthyg llyfr, yn gyntaf mae’n rhaid i chi gael gwybod ym mha lyfrgell mae’n cael ei gadw. I wneud hyn, cliciwch ar yr y ddolen **Mae ar gael yn...**
6. Bydd manylion y llyfrgelloedd lle gallwch ddod o hyd i'r llyfr yn cael eu dangos, ynghyd â hyd y benthyciad a'r **mynegrif** (cyfres o lythrennau a rhifau fel arfer).
7. Gwnewch nodyn o'r mynegrif, yna ewch i’r llyfrgell i gael y llyfr.
8. Ar gyfer e-lyfrau, dylech chwilio am y dolenni **Mynediad ar-lein** o dan rai canlyniadau chwilio. Cliciwch ar y ddolen **Mynediad ar-lein**, yna cliciwch ar y ddolen **Testun llawn ar gael yn** i weld yr e-lyfr.

Sut i ddod o hyd i erthyglau mewn cyfnodolyn

1. Yn gyntaf, gwnewch yn siŵr eich bod wedi mewngofnodi. Cliciwch ar y ddolen **Mewngofnodi** yng nghornel dde uchaf y sgrîn i wneud hyn.
2. Rhowch rai geiriau allweddol o deitl yr erthygl yn y blwch chwilio, yna cliciwch y botwm chwilio.
3. Pan fydd eich canlyniadau’n ymddangos, defnyddiwch yr opsiynau **Addasu fy nghanlyniadau** ar ochr dde’r sgrîn fel bod eich canlyniadau yn dangos llyfrau yn unig. I wneud hyn, ewch i’r adran **Math o Adnodd**, yna cliciwch ar **Erthyglau.**
4. Dewch o hyd i’r erthygl sydd ei hangen arnoch, yna cliciwch ar y ddolen **Testun llawn ar gael** ac unrhyw gysylltiadau dilynol i weld yr erthygl.

Sut i ddod o hyd i gyfnodolion

Os na allwch ddod o hyd i'r erthygl newyddiadurol rydych chi'n chwilio amdani, gallwch chwilio yn ôl teitl y cyfnodolynyn lle hynny. I wneud hyn:

1. Yn gyntaf, gwnewch yn siŵr eich bod wedi mewngofnodi. Cliciwch ar y ddolen **Mewngofnodi** yng nghornel dde uchaf y sgrîn i wneud hyn.
2. Yna nodwch deitl y cyfnodolyn yn y maes chwilio a chliciwch ar y botwm chwilio.
3. Dewch o hyd i'ch cyfnodolyn o'r canlyniadau chwilio a restrir, yna cliciwch ar y botwm **mynediad ar-lein**.
4. Cliciwch ar y ddolen **Testun llawn ar gael yn.**
5. Bydd y wefan ar gyfer pob cyfnodolyn yn edrych ychydig yn wahanol, ond dylech allu defnyddio'r wefan i ddod o hyd i’r erthygl yn ôl cyfrol a rhifyn.

Gofyn am eitemau

Weithiau nid yw'r eitem sydd ei hangen arnoch ar gael, a bydd angen i chi wneud cais. I wneud hyn:

1. Yn gyntaf, gwnewch yn siŵr eich bod wedi mewngofnodi. Cliciwch ar y ddolen **Mewngofnodi** yng nghornel dde uchaf y sgrîn i wneud hyn.
2. Cliciwch ar deitl yr eitem yr hoffech chi ei benthyg.
3. Cliciwch ar y ddolen **Cael gafael arni**.
4. Cliciwch ar y ddolen **Cais.**
5. Bydd ffurflen yn ymddangos er mwyn i chi nodi'r math o ddeunydd, y cyfnod benthyciad, y man casglu ac unrhyw fanylion eraill. Llenwch y ffurflen hon, yna cliciwch ar y botwm **Cais**.
6. Bydd hysbysiad yn ymddangos i roi gwybod i chi bod y cais wedi'i wneud, a lle rydych chi yn y ciw.

Rhagor o wybodaeth

Os oes angen rhagor o gymorth neu wybodaeth arnoch, gofynnwch yn eich llyfrgell neu cysylltwch â'ch [Llyfrgellydd Pwnc](https://intranet.cardiff.ac.uk/students/study/libraries/subject-support/subject-librarians).